Uchlikdan chiqarib yuborilgan «Real» va abadiy rekordni takrorlagan «Barselona»

«Tribuna» Ispaniya chempionatining 31-turidagi asosiy voqealarni keltiradi.
38 yil o‘tib
«Barselona» - «Leganes» - 3:1 (2:0).

Gollar: Messi, 27 (1:0). Messi, 32 (2:0). El-Jar, 68 (2:1). Messi, 87 (3:1). 
1980 yilda Ispaniya futbolida rekord o‘rnatilgan, bu rekord shu vaqtga qadar abadiy rekord deb qarab kelinayotgandi. «Real Sosedad» chempionatda 38 uchrashuvdan iborat mag‘lubiyatsiz seriya qayd etib, boshqa jamoalar uchun bu yetib bo‘lmaydigan cho‘qqidek tasavvur paydo bo‘lgandi. La Liga tashkil topgan 1929 yildan buyon hech bir klub bunday natija qayd eta olmagan, bunga eng yaqin borgan natija 27 tur bo‘lgandi. Lekin San-Sebastyan basklarining rekordi abadiy bo‘lib qolmadi.
2018 yilga kelib bu cho‘qqi «Barselona» tomonidan zabt etildi. O‘tgan mavsum oxirida Luis Enrike boshchiligidagi kataloniyaliklar 7 uchrashuvda mag‘lubiyat neligini bilmadilar. Joriy mavsumdagi 31 turda ham Ernesto Valverde mag‘lubiyatsiz o‘tdi. 31-turda «Leganes»ga qarshi o‘yin hal qiluvchi bo‘ldi - Messining het-trigi ushbu rekord 38 yildayoq takrorlanishini ta'minladi. Endi Messi «Liverpul» havbeki Muhammad Salohni «Oltin butsa» sovrini uchun poygada quvib yetdi. Endilikda argentinalik futbolchi va misrlik futbolchi UYeFA tomonidan har mavsumda eng ko‘p gol urgan futbolchiga topshiriladigan mukofot uchun da'vogarlar ro‘yxatida birinchi va ikkinchi o‘rinni bo‘lishib turishibdi.
Shanba kuni «Valensiya»ga qarshi o‘yinda g‘alaba qozonish orqali «Barselona» rekordni yangilab, keyingi ko‘p yillar uchun cho‘qqi qoldirishi mumkin.
Zidan «Barselona»ga Chempionlik yo‘lagi qilishdan bosh tortdi
«Real» - «Atletiko» - 1:1 (0:0)

Gollar: Krishtianu Ronaldu, 53 (1:0). Grizmann, 57 (1:1). 
Bir necha kun muqaddam Zidan qat'iyat bilan dedi: «Biz «Barselona» uchun Chempionlik yo‘lagi qilmoqchi emasmiz. Shunchaki yo‘q, vassalom. Bu mening qarorim».
Lekin «Atletiko»ga qarshi Madrid derbisida durang o‘ynagan «Real» amalda «Barselona»ni chempionlik bilan tabrikladi. O‘yinning asosiy qismi «Qirollik klubi» ustunligida o‘tdi, ammo Oblak ko‘p vaziyatlarda qutqardi.
Ikkinchi bo‘limda tomonlar bittadan tezkor gol urishdi. Ronaldu va Grizmann o‘zini ko‘rsatdi, ko‘p o‘tmasdan Zidan asosiy futbolchisini Chempionlar Ligasi o‘yiniga asrash uchun maydondan oldi va uning o‘rniga Karim Benzema tushirildi. O‘yin oxirida Oblak o‘rgimchak-odamga aylanib ketdi va ayniqsa Ramosning zarbasini darvoza to‘sini ostidan qaytardi. Bu darvozabonga ortiq gol urib bo‘lmasligi oydinlashdi.
Grizmann gollarini nishonlashning yangicha uslubini o‘ylab topgan.
«Real» qatorasiga beshinchi mavsumdirki, «Atletiko»ni chempionatning uy uchrashuvlarida mag‘lub eta olmayapti. Jamoa bu natijadan keyin uchlikni tark etdi, «matraschilar» esa «qaymoqranglilar» bilan oradagi 4 ochkolik farqni saqlab qoldi va kumush medallarga yanada yaqinlashdi.
«Ko‘rshapalaklar» bronza tomon uchmoqda
«Valensiya» - «Espanol» - 1:0 (1:0)

Gol: Rodrigo, 7.
«Real»ning ochko yo‘qotishidan «Valensiya» foydalanib qoldi. «Ko‘rshapalaklar» jamoasi «Espanol»ga bitta gol urdi va bu gol jamoa turnir jadvalida «Real»ni quvib o‘tishni ta'minladi. O‘yin boshida Gonsalu Gedesh Rodrigoga golli pas berdi, bu portugaliyalik futbolchi bir oy davomida ilk bor jamoa golida ishtirok etishi bo‘ldi, Rodrigo esa Yago Aspas bilan birgalikda ispaniyalik eng yaxshi to‘purar maqomi uchun kurashni davom ettirmoqchi edi. Ammo shu kuni «Selta» «Sevilya»ni 4:0 hisobida mag‘lubiyatga uchratdi va bu gollarning 3tasi Aspas tomonidan urildi. Endi Aspasda 19ta, Rodrigoda 15ta gol bor.
«Valensiya» bronza uchun yaxshi imkoniyat hosil qilgan.
«Betis» Yevropada «Sevilya»ning o‘rnini egallamoqchi
«Betis» - «Eybar» - 2:0 (1:0)

Gollar: Leon, 21 (1:0). Arbilya, 50 - avtogol (2:0). 
«Selta» - «Sevilya» - 4:0 (1:0)

Gollar: Arana, 38 - avtogol  (1:0). Aspas, 57 (2:0). Aspas, 60 (3:0). Aspas, 78 (4:0). 
«Sevilya»ning Vigoda taslim etilishi «Betis» foydasiga ishladi. Bu jamoa endilikda yevrokuboklarda andalusiyaliklar o‘rnini egallashi mumkin. Kike Seten jamoasi qatorasiga to‘rtinchi g‘alabaga erishib, turnir jadvalida beshinchi o‘ringa joylashdi (49 ochko), «Vilyarreal» «Atletik»ka yutqazgach oltinchi o‘rinda qolgan (47), «Sevilya» yettinchi (46). Ispaniyada beshinchi va oltinchi o‘rinlarni egallagan jamoalar Yevropa Ligasida qatnashadi. Montella shogirdlari esa Chempionlar ligasining chorak finalida «Bavariya» to‘sig‘idan o‘ta olmasligi oydinlashib qolgan. «Sevilya» keyingi mavsumda yevrokuboklardan chetda qoladigan bo‘lsa, klubda qayta qurish ishlari olib borilishi, birinchi navbatda bosh murabbiyga javob berilishi mumkin.
Turning boshqa o‘yinlari
«Deportivo» - «Malaga» - 3:2 (1:1).

Gollar: Lukas, 6 - penalti (1:0). Gilerme, 41 - avtogol (1:1). Adrian, 70 (2:1). Rolan, 73 (2:2). Adrian, 85 (3:2). 
«Alaves» - «Xetafe» - 2:0 (0:0).

Gollar: Laguardiya, 48 (1:0). El-Haddodiy, 75 (2:0).

Aniq ijro etilmagan penalti: Antunesh (X), 81. 
«Levante» - «Las-Palmas» - 2:1 (1:0).

Gollar: Koke, 35 (1:0). Garsiya, 50 (1:1). Kampanya, 90+2 (2:1).

Chetlatish: Koke (Levante), 86. Rochina (Levante), 90+3. 
«Real Sosedad» - «Jirona» - 5:0 (2:0).

Gollar: Kanales, 11 (1:0). Yanuzay, 35 (2:0). Oyarsabal, 71 (3:0). Oyarsabal, 85 (4:0). Xuanmi, 88 (5:0). 
«Vilyarreal» - «Atletik» - 1:3 (0:1)

Gollar: Bakka (67) – Kordoba (4), Inyaki Uilyams (51), Muniain (87).

Chetlatish: Alvaro Gonsales (89, Vilyarreal).
Turnir to‘purarlari
Turnir jadvali